  Анжелика Тихонова корреспондент 6-тӥ толсурлы Удмуртиын коронавируслы пумит вакцинацилэсь быдэс курссэ 463 сюрс 523 адями ортчиз, со пӧлын 60 арессэс ортчем 151 сюрс 184 арлыдоос. Одӥг компонентъем «Спутник Лайт» вакцинаез 112 сюрс 349 мурт пуктӥзы, со пӧлын 18 сюрс 115-ез арлыдоос. Со сярысь элькунъя Роспотребнадзорлэн управлениезлэн пресс-службаез ивортӥз. Элькунын дэмен иммунитет кылдытон понна 18 арессэс ортчем 80 процентэзлы улӥсьёслы прививка пуктыны кулэ (924 сюрс 245 адямилы). Туннэ 50,15 процентэз гинэ вакцинаез ортчизы. Вакцинацилэсь быдэс курссэ ортчемзы бере, коронавирусэн оглом 1 сюрс 995 адями висьыны усиз (0,35 процентэз) Прививка пуктылон ужрадъёс кутскем дырысен Удмуртие вакцинаослэн 853 сюрс 322 дозаоссы вуизы ини. Роспотребнадзор пусъе, коронавирус туж кышкыт паласькись висён. Сое вакцинацилы луыса гинэ вормыны луоз. Прививка ассэ прививка пуктэм муртэ сяна, матысь адямиоссэ но, ужъюлтошъёссэ но, котыр калыкез но утьыны юрттоз. Тодэ вайытом, 6-тӥ толсурлы Удмуртиын коронавирусэн 200 выль черламъёсты пусйизы.  Тегъёс: Тазалык Ижкар Удмуртия коронавирус вакцина  